Meddelelse om indledning af (I) en beskyttelsesordning i henhold til Rådets forordning (EF) nr. 427/2003 og 2201/96 vedrørende indførslen af visse typer tilberedte eller konserverede citrusfrugter (mandariner osv.) med oprindelse i Folkerepublikken Kina og (II) en beskyttelsesordning i henhold til Rådets forordning (EF) nr. 3285/94, 519/94 og 2201/96 vedrørende indførslen af visse typer tilberedte eller konserverede citrusfrugter (mandariner osv.)

(2003/C 162/02)

Kommissionen har modtaget en anmodning fra de spanske myndigheder om indledningen af en beskyttelsesordnings undersøgelse i henhold til artikel 5 i Rådets forordning (EF) nr. 427/2003(1) samt artikel 2 i Rådets forordninger (EF) nr. 3285/94(2) og 519/94(3).

Anmodningen vedrører tilberedte eller konserverede mandariner (herunder tangeriner og satsumas), klementiner, wilkings og andre lignende krydsninger af citrusfrugter, ikke tilsat alkohol men tilsat sukker (herefter benævnt "den pågældende vare").

Kommissionen har undersøgt hvorvidt betingelserne for at åbne undersøgelser både under Rådets forordning (EF) nr. 427/2003 og Rådets forordninger (EF) nr. 3285/94 og 519/94 er opfyldt.

I. BESKYTTELSESTOLD UNDERSØGELSE I HENHOLD TIL RÅDETS FORORDNING (EF) Nr. 427/2003 OG 2201/96

1. Anmodning

Spanien har i sin anmodning meddelt Kommissionen, at udviklingen i indførslen af visse typer tilberedte eller konserverede citrusfrugter (mandariner osv.) med oprindelse i Kina tyder på, at der er brug for beskyttelsesforanstaltninger, og Spanien har forelagt beviser i overensstemmelse med kriterierne i artikel 1 og 2 i Rådets forordning (EF) nr. 427/2003.

2. Den pågældende vare

Anmodningen vedrører tilberedte eller konserverede mandariner (herunder tangeriner og satsumas), klementiner, wilkings og andre lignende krydsninger af citrusfrugter, ikke tilsat alkohol men tilsat sukker (herefter benævnt "den pågældende vare").

Den pågældende vare tariffers i øjeblikket under KN-kode 2008 30 55 og 2008 30 75. Disse KN-koder angives kun til orientering.

3. Øget import og skade

Spanien har fremlagt bevis for, at importen af den pågældende vare i EF er steget voldsomt både i absolutte tal og forholdsmæssigt i forhold til EF's produktion og forbrug samt, at importen er steget fra omkring 16000 tons i 1998/1999 til omkring 20000 tons i 2000/2001 og 45000 tons i 2001/2002. Spanien har også fremlagt bevis for, at størstedelen af stigningen i importen kan attribueres til import af den pågældende vare med oprindelse i Kina.

Det hævdes, at mængden af den pågældende importerede vare blandt andet har haft en negativ indvirkning på prisen for samme varer eller direkte konkurrerende varer i EF og på EF-erhvervsgrenens(4) markedsandel, salgsmængder og prisniveau, hvilket har været til betydelige skade for erhvervsgrenen.

4. Procedure ifølge Rådets forordning (EF) nr. 427/2003 og 2201/96

I henhold til artikel 5 i Rådets forordning (EF) nr. 427/2003, har Kommissionen konsulteret det rådgivende udvalg, der er etableret i henhold til artikel 15 i Rådets forordning (EF) nr. 427/2003. Konsultationen fastlog, at der foreligger tilstrækkelige beviser til at begrunde indledningen af en procedure, og Kommissionen indleder hermed en undersøgelse i overensstemmelse med artikel 5 i Rådets forordning (EF) nr. 427/2003.

Kommissionen har underrettet den Kinesiske regering om dens intention om at indlede en undersøgelse i overensstemmelse med artikel 5, stk. 3 i Rådets forordning (EF) nr. 427/2003.

4.1. Undersøgelsens omfang

Undersøgelsen skal fastslå hvorvidt beskyttelsestold kan retfærdiggøres i henhold til Rådets forordning (EF) nr. 427/2003 læst i sammenhæng med Rådets forordning (EF) nr. 2201/96(5) om den fælles markedsordning for forarbejdede frugter og grøntsager. Især skal undersøgelsen fastslå, hvorvidt den pågældende vare med oprindelse i Kina bliver indført i EF i så øgede mængder og/eller på sådanne vilkår, at det kan forvolde forstyrelser på det pågældende EF marked. Samtidig skal yderligere betingelser, om nogen, i henhold til artikel 22, stk. 1, i Rådets forordning (EF) nr. 2201/96, tages i betragtning, omkring hvorvidt EF-markedet for den pågældende vare vil blive påvirket eller truet med alvorlige forstyrelser, der kan bringe opnåelsen af målene, der er nedfældet i traktatens artikel 33 i fare.

a) Spørgeskemaer

For at indhente de oplysninger, som Kommissionen anser for nødvendige til undersøgelsen, vil den sende spørgeskemaer til producenter af samme vare eller direkte konkurrerende varer i EF og alle producentsammenslutninger i EF til de eksportører/producenter og importører, der vides berørt af sagen, til alle eksportør- og producentsammenslutninger og importører af den pågældende vare samt til myndighederne i Folkerepublikken Kina.

Under alle omstændigheder bør alle parter straks og inden for den frist, der er fastsat i denne meddelelses punkt 5 a), kontakte Kommissionen pr. fax og om nødvendigt anmode om et spørgeskema.

b) Indhentning af oplysninger samt høringer

Alle interesserede parter opfordres til at tilkendegive deres synspunkter, supplere oplysninger og fremlægge relevant dokumentation. Disse oplysninger og dokumentationen herfor skal være Kommissionen i hænde inden for den frist, der er fastsat i denne meddelelses punkt 5b).

Kommissionen vil desuden høre interesserede parter mundtligt, hvis de i deres anmodning herom kan påvise, sandsynligheden for at de faktisk vil blive påvirket af undersøgelsens resultater og at der er særlige årsager til, at de bør høres. En sådan anmodning skal fremsættes inden for den frist, der er fastsat i denne meddelelses punkt 5c).

4.2. Procedure for vurdering af EF's interesser

Hvis det fastslås, at den pågældende vare indføres til EF i så øgede mængder og/eller under sådanne betingelser, at det forvolder eller truer med at forvolde forstyrrelser i markedet for EF-erhvervsgrenen, at det retfærdiggør indførelsen af beskyttelsestold, træffes der, på grundlag af en vurdering af alle de forskellige interesser under ét, herunder den hjemlige erhvervsgrens samt brugernes og forbrugernes interesser, beslutning om, hvorvidt det er i EF's interesse at træffe foranstaltninger. Denne beslutning skal også tage yderligere faktorer, om nogen, i henhold til artikel 22, stk. 1, i Rådets forordning (EF) nr. 2201/96 i betragtning.

For at Kommissionen kan tage hensyn til alle synspunkter og oplysninger, når den skal træffe afgørelse om, hvorvidt det er i EF's interesse at indføre foranstaltninger, kan EF-erhvervsgrenen, importørerne, deres repræsentative sammenslutninger, repræsentative brugere og repræsentative forbrugerorganisationen give sig til kende og stille oplysninger til rådighed for Kommissionen inden for den frist, der er fastsat i denne meddelelses punkt 5c), hvis de dokumenterer, at der er en objektiv forbindelse mellem deres aktiviteter og den pågældende vare. De parter, der har givet sig til kende inden for tidsfristen, kan endvidere anmode om at blive hørt mundtligt inden for den frist, der er fastsat i punkt 5c) i denne meddelelse, hvis de angiver, hvilke særlige grunde der er til, at de bør høres. Det skal bemærkes, at der kun vil blive taget hensyn til oplysninger, der er indgivet i henhold til artikel 19, hvis de er behørigt underbygget med faktuelle beviser på indgivelsestidspunktet.

5. Frister

a) Spørgeskemaer

Alle interesserede parter, der ønsker at modtage et spørgeskema, bør anmode herom så hurtigt som muligt og senest 10 dage efter offentliggørelsen af denne meddelelse i Den Europæiske Unions Tidende.

b) For parter til at give sig til kende og indsende besvarelser af spørgeskemaer og alle andre oplysninger

Medmindre andet er angivet, skal alle interesserede parter give sig til kende over for Kommissionen, fremsætte deres synspunkter og afgive besvarelser af spørgeskemaer eller alle andre oplysninger senest 21 dage fra datoen for offentliggørelsen af denne meddelelse i Den Europæiske Unions Tidende, hvis der skal tages hensyn til deres bemærkninger i forbindelse med undersøgelsen. Der gøres opmærksom på, at de fleste proceduremæssige rettigheder, der er fastsat i Rådets forordning (EF) nr. 427/23, kun kan respekteres, hvis parterne giver sig til kende inden for ovennævnte periode.

c) Høringer

Ifølge artikel 5, stk. 5, og artikel 6, stk. 4, i Rådets forordning (EF) nr. 427/2003, kan alle interesserede parter også anmode om at blive hørt af Kommissionen senest 21 dage efter offentliggørelsen af denne meddelelse i Den Europæiske Unions Tidende.

6. Skriftlige bemærkninger, besvarelser af spørgeskemaer og korrespondance

Al relevant information sendes til Kommissionen. Alle bemærkninger og anmodninger fra interesserede parter indgives skriftligt (elektronisk format må ikke anvendes, medmindre andet er angivet) med angivelse af den pågældende parts navn, adresse, e-mailadresse, telefon-, fax- og/eller telexnummer.

Kommissionens postadresse: Europa-Kommissionen Generaldirektoratet for Handel

Direktorat B

Kontor: J-79 - 5/16 B - 1049 Bruxelles Fax (32-2) 295 65 05 Telex: COMEU B 21877

7. Manglende samarbejdsvilje

Hvis de interesserede parter ikke meddeler oplysningerne inden for fristen eller lægger væsentlige hindringer i vejen for undersøgelsen, kan der træffes afgørelser, positive eller negative, på grundlag af de faktisk foreliggende oplysninger.

Konstateres det, at en interesseret part har meddelt urigtige eller vildledende oplysninger, ses der bort fra disse oplysninger, og der kan gøres brug af de foreliggende faktiske oplysninger.

8. Tidsplan for undersøgelsen

Undersøgelsen vil i henhold til artikel 6 i Rådets forordning (EF) nr. 427/2003 blive afsluttet senest 9 måneder efter offentliggørelsen af denne meddelelse i Den Europæiske Unions Tidende.

Undersøgelsesperioden kan undtagelsesvist forlænges med højst to måneder. Hvis fristen overskrides, offentliggør Kommissionen en meddelelse i Den Europæiske Unions Tidende med oplysning om forlængelsens varighed og et resumé af grundene dertil.

II. BESKYTTELSESTOLD UNDERSØGELSE I HENHOLD TIL RÅDETS FORORDNING (EF) Nr. 3285/94, 519/94 OG 2201/96

1. Anmodning

Spanien har i sin anmodning meddelt Kommissionen, at udviklingen i indførslen af visse typer tilberedte eller konserverede citrusfrugter (mandariner osv.) tyder på, at der er brug for beskyttelsesforanstaltninger og har forelagt beviser i overensstemmelse med kriterierne i artikel 10 i Rådets forordning (EF) nr. 3285/94 og artikel 8 i Rådets forordning (EF) nr. 519/94.

2. Den pågældende vare

Den pågældende vare er tilberedte eller konserverede mandariner (herunder tangeriner og satsumas), klementiner, wilkings og andre lignende krydsninger af citrusfrugter, ikke tilsat alkohol, men tilsat sukker (herefter benævnt "den pågældende vare").

Den pågældende vare tariffers i øjeblikket under KN-kode 2008 30 55 og 2008 30 75. Disse KN-koder angives kun til orientering.

3. Øget import og skade

Spanien har fremlagt bevis for, at importen af den pågældende vare i EF er steget voldsomt både i absolutte tal, og forholdsmæssigt i forhold til EF's produktion og forbrug samt at importen er steget fra omkring 16000 tons i 1998/1999 til omkring 20000 tons i 2000/2001 og 45000 tons i 2001/2002.

Det hævdes, at mængden af den pågældende importerede vare blandt andet har haft en negativ indvirkning på prisen for samme varer eller direkte konkurrerende varer i EF og på EF-producenternes(6) markedsandel, salgsmængder og prisniveau, hvilket har været til alvorlig skade for EF-erhvervsgrenen.

4. Procedure ifølge Rådets forordning (EF) nr. 3285/94, 519/94 og 2201/96

I henhold til artikel 6 i Rådets forordning (EF) nr. 3285/94 og artikel 5 af Rådets forordning (EF) nr. 519/94 har Kommissionen konsulteret det rådgivende udvalg, der er etableret i henhold til artikel 4 i henholdsvis Rådets forordning (EF) nr. 3285/94 og 519/94. Efter konsultationen er det åbenbart for Kommissionen, at der foreligger tilstrækkelige beviser til at begrunde indledningen af en procedure, og Kommissionen indleder hermed en undersøgelse i overensstemmelse med artikel 6 i Rådets forordning (EF) nr. 3285/94 og artikel 5 af Rådets forordning (EF) nr. 519/94.

4.1. Undersøgelsens omfang

Undersøgelsen skal fastslå, hvorvidt beskyttelsestold kan retfærdiggøres i henhold til Rådets forordning (EF) nr. 3285/94 og 519/94 læst i sammenhæng med Rådets forordning (EF) nr. 2201/96 om den fælles markedsordning for forarbejdede frugter og grøntsager. Især skal undersøgelsen fastslå hvorvidt den pågældende vare, som følge af uforudsete begivenheder, bliver indført i EF i så øgede mængder og/eller på sådanne vilkår, at det kan forvolde eller truer med at forvolde alvorlig skade for EF-erhvervsgrenen. Samtidig skal yderligere betingelser, om nogen, i henhold til artikel 22, stk. 1 af Rådets forordning (EF) nr. 2201/96, tages i betragtning, omkring hvorvidt EF-markedet for den pågældende vare vil blive påvirket af eller truet med alvorlig forstyrelser der kan bringe opnåelsen af målene nedfældet i traktatens artikel 33 i fare.

a) Spørgeskemaer

For at indhente de oplysninger, som Kommissionen anser for nødvendige til undersøgelsen, vil den sende spørgeskemaer til producenter af samme vare eller direkte konkurrerende varer i EF og alle producentsammenslutninger i EF, til de eksportører/producenter og importører, der vides berørt af sagen, til alle eksportør- og producentsammenslutninger og importører af den pågældende.

Under alle omstændigheder bør alle parter straks og inden for den frist, der er fastsat i denne meddelelses punkt 5a), kontakte Kommissionen pr. fax og om nødvendigt anmode om et spørgeskema.

b) Indhentning af oplysninger samt høringer

Alle interesserede parter opfordres til at tilkendegive deres synspunkter, supplere oplysninger og fremlægge relevant dokumentation. Disse oplysninger og dokumentationen herfor skal være Kommissionen i hænde inden for den frist, der er fastsat i denne meddelelses punkt 5b).

Kommissionen vil desuden høre interesserede parter mundtligt, hvis de i deres anmodning herom kan påvise sandsynligheden for, at de faktisk vil blive påvirket af undersøgelsens resultater, og at der er særlige årsager til, at de bør høres. En sådan anmodning skal fremsættes inden for den frist, der er fastsat i denne meddelelses punkt 5c).

4.2. Procedure for vurdering af EF's interesser

Hvis det fastslås, at den pågældende vare indføres til EF i så voldsomt øgede mængder og/eller under sådanne betingelser, at det forvolder eller truer med at forvolde alvorlig skade til EF-erhvervsgrenen, at det retfærdiggør indførelsen af beskyttelsestold, træffes der, på grundlag af en vurdering af alle de forskellige interesser under ét, herunder den hjemlige erhvervsgrens samt brugernes og forbrugernes interesser, beslutning om, hvorvidt det er i EF's interesse at træffe foranstaltninger. Denne beslutning skal også tage yderligere faktorer, om nogen, i henhold til artikel 22, stk. 1, i Rådets forordning (EF) nr. 2201/96 i betragtning.

For at Kommissionen kan tage hensyn til alle synspunkter og oplysninger, når den skal træffe afgørelse om, hvorvidt det er EF's interesse at indføre foranstaltninger, kan EF-erhvervsgrenen, importørerne, deres repræsentative sammenslutninger, repræsentative brugere og repræsentative forbrugerorganisationen give sig til kende og stille oplysninger til rådighed for Kommissionen inden for den frist, der er fastsat i denne meddelelses punkt 5c), hvis de dokumenterer, at der er en objektiv forbindelse mellem deres aktiviteter og den pågældende vare. De parter, der har givet sig til kende inden for tidsfristen, kan endvidere anmode om at blive hørt mundtligt inden for den frist, der er fastsat i punkt 5c) i denne meddelelse, hvis de angiver, hvilke særlige grunde der er til, at de bør høres. Det skal bemærkes, at der vil kun blive taget hensyn til oplysninger, der er indgivet i henhold til artikel 19, hvis de er behørigt underbygget med faktuelle beviser på indgivelsestidspunktet.

5. Frister

a) Spørgeskemaer

Alle interesserede parter, der ønsker at modtage et spørgeskema, bør anmode herom så hurtigt som muligt og senest 10 dage efter offentliggørelsen af denne meddelelse i Den Europæiske Unions Tidende.

b) For parter til at give sig til kende og indsende besvarelser af spørgeskemaer og alle andre oplysninger

Medmindre andet er angivet, skal alle interesserede parter give sig til kende over for Kommissionen, fremsætte deres synspunkter og afgive besvarelser af spørgeskemaer eller alle andre oplysninger senest 21 dage fra datoen for offentliggørelsen af denne meddelelse i Den Europæiske Unions Tidende, hvis der skal tages hensyn til deres bemærkninger i forbindelse med undersøgelsen. Der gøres opmærksom på, at de fleste proceduremæssige rettigheder, der er fastsat i Rådets forordning (EF) nr. 3285/94 og 519/94, kun kan respekteres, hvis parterne giver sig til kende inden for ovennævnte periode.

c) Høringer

Ifølge artikel 6, stk. 4, i Rådets forordning (EF) nr. 3285/94 og artikel 5, stk. 4 i Rådets forordning (EF) nr. 519/94 kan alle interesserede parter også anmode om at blive hørt af Kommissionen senest 21 dage efter offentliggørelsen af denne meddelelse i Den Europæiske Unions Tidende.

6. Skriftlige bemærkninger, besvarelser af spørgeskemaer og korrespondance

Al relevant information sendes til Kommissionen. Alle bemærkninger og anmodninger fra interesserede parter indgives skriftligt (elektronisk format må ikke anvendes, medmindre andet er angivet) med angivelse af den pågældende parts navn, adresse, e-mailadresse, telefon-, fax- og/eller telexnummer.

Kommissionens postadresse: Europa-Kommissionen Generaldirektoratet for Handel

Direktorat B

Kontor: J-79 - 5/16 B - 1049 Bruxelles Fax (32-2) 295 65 05 Telex: COMEU B 21877

7. Manglende samarbejdsvilje

Hvis de interesserede parter ikke meddeler oplysningerne inden for fristen eller lægger væsentlige hindringer i vejen for undersøgelsen, kan der træffes afgørelser, positive eller negative, på grundlag af de faktisk foreliggende oplysninger.

Konstateres det, at en interesseret part har meddelt urigtige eller vildledende oplysninger, ses der bort fra disse oplysninger, og der kan gøres brug af de foreliggende faktiske oplysninger.

8. Tidsplan for undersøgelsen

Undersøgelsen vil, hvis det er muligt, i henhold til artikel 7 i Rådets forordning (EF) nr. 3285/94 og artikel 6 i Rådets forordning (EF) nr. 519/94 blive afsluttet senest 9 måneder efter offentliggørelsen af denne meddelelse i Den Europæiske Unions Tidende.

Undersøgelsesperioden kan undtagelsesvist forlænges med højst to måneder. Hvis fristen overskrides, offentliggør Kommissionen en meddelelse i Den Europæiske Unions Tidende med oplysning om forlængelsens varighed og et resumé af grundene dertil.

III. SIDELØBENDE UNDERSØGELSER I HENHOLD TIL RÅDETS FORORDNING (EF) NR. 427/2003 OG RÅDETS FORORDNING Nr. 3285/94, 519/94 OG 2201/96

Kommissionen har til hensigt ar gennemføre undersøgelserne under Rådets forordning (EF) nr. 427/2003 og Rådets forordning (EF) nr. 3285/94 og 519/94 sideløbende for at undgå unødvendige byrder for interesserede parter. Arkiverne og oplysningerne for de individuelle undersøgelser vil dog blive hold adskilte. Hvis de interesserede parter ønsker det, kan de afgive de samme oplysninger for hver enkelt undersøgelse til Kommissionen.

(1) EFT L 65 af 8.3.2003, s. 1.

(2) EFT L 349 af 31.12.1994, s. 53.

(3) EFT L 67 af 10.3.1994, s. 67.

(4) EF-erhvervsgrenen er defineret i henhold til artikel 4 af Rådets forordning (EF) nr. 427/2003.

(5) EFT L 297 af 21.11.1996, s. 29.

(6) EF-producenterne defineres her, jf. definitionen i artikel 5, stk. 3, i Rådets forordning (EF) nr. 3285/94 samt definitionen om lignende eller direkte konkurrerende produkter som henvist til i artikel 15, stk. 1 af Rådets forordning (EF) nr. 519/94.